Лявон Дубейкаўскі

**Ляво́н Дубе́йкаўскі** або **Ляво́н Ві́тан-Дубе́йкаўскі**, таксама **Леў Ві́тан-Дубе́йкаўскі** (; 7 (19) ліпеня 1869, засценак Дубейкава, Мсціслаўскі павет, Магілёўская губерня — 6 лістапада 1940, Вільня) — беларускі палітычны і грамадскі дзеяч, паэт, інжынер-будаўнік, архітэктар.

## Біяграфія 
. 1904 г.]]

### Раннія гады 
Са шляхецкага роду Дубейкаўскіх, вядомага з часоў удзельнага Мсціслаўскага княства XIV ст. і да падзелаў Рэчы Паспалітай збяднелага.

Нарадзіўся 7(19) ліпеня 1869 года ў засценку Дубейкава Мсціслаўскага павета Магілёўскай губерні ў сям’і дробнага шляхціца Яна Дубейкаўскага і Агапы, з роду Дзеружынскіх. Ахрышчаны ў касцёле Унебаўзяцця Найсвяцейшай Дзевы Марыі ў Мсціславе.

### Пачатак архітэктурнай дзейнасці. Першая рэвалюцыя 
У 1894 годзе атрымаў падрад на будаўніцтва новага каменнага касцёла ў Смаленску. З 1896 па 1898 год кіраваў вялікай брыгадай будаўнікоў, якая выконвала асноўныя працы па ўзвядзенні храма. У 1897 годзе з мэтаю лепшай арганізацыі ўласнай будаўнічай справы ён заснаваў прыватнае інжынернае «Таварыства Л. Дубейкаўскі і Ко», а праз год — завод жалеза-бетонных вырабаў. У 1935 годзе далучыўся да Беларускай нацыянал-сацыялістычнай партыі, займаў пасаду першага віцэ-старшыні, прадстаўнік партыі ў Беларускім нацыянальным камітэце.

Узімку 1939—1940 гадоў перанёс цяжкі грып. Памёр 6 лістапада 1940 года ад раку страўніка. Пахаваны на могілках Роса ў Вільні.

Файл:Дрысьвяты 3.jpg|Касцёл Святых Пятра і Паўла ў Дрысвятах
Файл:Hałavičpole, Ivanoŭski. Галавічполе, Іваноўскі (1935).jpg|«Дом Вадэйкаў» (1935)
Файл:Відзы. Свята-Успенская царква (2).jpg|Свята-Успенская царква, Відзы

## Літаратурная творчасць 
Аўтар працы «Эвалюцыя і рэформа драўлянага будаўніцтва» (засталася ў рукапісе). Аўтар сацыяльна-вострых твораў, скіраваных супраць вайны і салдатчыны, антыгуманных сацыяльных умоў, што раз’ядноўваюць людзей з радзімай: байка «Цягне воўк — пацягнуць воўка!», вершы «Бура», «Кракаў воран на бярозе…», «Голас з чужой стараны» і інш. Склаў зборнік беларускіх прыказак (у рукапісе).

## Крыніцы 
## Літаратура 
* 
* Vitan K. *Lavon Vitan-Dubiejkauski: Da 85 uhodkaŭ naradżeńnia*. Niu Jork. 1954.
* *Архітэктура Беларусі. Энцыклапедычны даведнік.* Мінск, 1993. ISBN 5-85700-078-5
* Календарыюм // «Czasopis» № 07-08/2004
* 
* Ляхоўскі У. Рупіўся дзеля Бога і людзей: Жыццёвы шлях Лявона Вітан-Дубейкаўскага // Наша вера. 1997. № 4.

## Спасылкі 
* Уладзімір Ляхоўскі. Рупіўся дзеля Бога і людзей. Наша вера
* Сяргей Харэўскі. Беларускі стыль у будаўніцтве 1921—1939 гг. (Лявон Вітан-Дубейкаўскі) на www.radzima.org
* Біяграфія Л. Вітан-Дубейкаўскага на svaboda.org
* Кветка Вітан. Лявон Вітан-Дубейкаўскі. Да 85-х угодкаў нараджэння. Нью-Ёрк, 1954.  // на pawet.net
* Вітан-Дубейкаўскі Лявон. Дзяды. Беларускія народныя звычаі // Наша слова.pdf № 44 (96), 1 лістапада 2023. // на pawet.net
* Вітан-Дубейкаўскі Лявон. Каляды. Беларускія народныя звычаі // Наша слова.pdf № 51 (103), 20 снежня 2023 // на pawet.net

Катэгорыя:Грамадскія дзеячы Беларусі
Катэгорыя:Паэты Беларусі
Катэгорыя:Паэты паводле алфавіта
Катэгорыя:Палітыкі Беларусі
Катэгорыя:Архітэктары Беларусі
Катэгорыя:Пахаваныя на могілках Роса
Катэгорыя:Масоны Беларусі